stanford-oval/wikipedia huggingface dataset:
Luettelo Bysantin keisareista
Isaurialainen dynastia

Anatolian teeman komentaja Leo syrjäytti Theodosius III:n ja perusti isaurialaisen eli syyrialaisen dynastian.
Leo III Isaurialainen (Λέων Ἴσαυρος, 675–741, hallitsi 717–741)
Konstantinos V Kopronymos (Κωνσταντίνος Κοπρώνυμος, 718–775, hallitsi 741), Leo III:n poika
Artabasdos Ikonofilos (Ἀρτάβασδος Εἰκονόφιλος, hallitsi 741–743), Leo III:n vävy
Konstantinos V Kopronymos (toiseen kertaan 743–775)
Leo IV Kasaari (Λέων Χαζάρος, 750–780, hallitsi 775–780), Konstantinos V:n poika
Konstantinos VI (771–797, hallitsi 780–797), Leo IV:n poika
Irene (Εἰρήνη, 755–803, hallitsi 797–802), Leo IV:n vaimo, Konstantinos VI:n äiti
Valtiovarainministeri Nikeforos syrjäytti Irenen ja nousi tämän jälkeen valtaistuimelle.
Nikeforos I (Νικηφόρος, hallitsi 802–811)
Staurakios (Σταυράκιος, hallitsi 811), Nikeforoksen poika
Mikael I Rhangabes (Μιχαήλ Ῥαγκαβής, hallitsi 811–813), Nikeforoksen vävy
Leo syrjäytti Mikael I:n vuonna 813.
Leo V Armenialainen (Λέων Ἀρμένιος, 775–820, hallitsi 813–820)
Amorionilainen dynastia

Fryygian Amorionista kotoisin oleva Mikael syrjäytti Leo V:n ja perusti amorionilainen eli fryygialaisen dynastian.
Mikael II (Μιχαήλ, 770–829, hallitsi 820–829), Konstantinos VI:n vävy
Theofilos (Θεόφιλος, 813–842, hallitsi 829–842), Mikael II:n poika
Mikael III (Μιχαήλ, 840–867, hallitsi 842–867), Theofiloksen poika
Makedonialainen dynastia

Basileios I (Βασίλειος, 811–886, hallitsi 867–886), meni naimisiin Mikael III:n lesken kanssa
Leo VI Viisas (Λέων Σοφός, 866–912, hallitsi 886–912), Basileioksen tai Mikael III:n poika
Aleksanteri III (Ἀλέξανδρος, 870–913, hallitsi 912–913), Basileioksen poika
Konstantinos VII Porfyrogennitos (Κωνσταντίνος Πορφυρογέννητος), 905–959, hallitsi 913–959), Leo VI:n poika
Romanos I Lekapenos (Ῥωμανός Λεκαπηνός, 870–948, hallitsi 919–944), Konstantinos VII:n appi
Romanos II Porfyrogennitos (Ῥωμανός Πορφυρογέννητος, 939–963, hallitsi 959–963), Konstantinos VII:n poika
Nikeforos II Fokas (Νικηφόρος Φωκάς, 912–969, hallitsi 963–969), meni naimisiin Konstantinos VII:n lesken kanssa
Johannes I Tzimiskes (Ἰωάννης Τσιμισκής, 925–976, hallitsi 969–976), Romanos II:n lanko
Basileios II Bulgaroktonos (Βασίλειος Βουλγαροκτόνος, 958–1025, hallitsi 976–1025), Romanos II:n poika
Konstantinos VIII Porfyrogennitos (Κωνσταντῖνος, 960–1028, hallitsi 1025–1028), Romanos II:n poika
Zoe Porfyrogenita (Ζωή, 978–1050, hallitsi 1028–1050), Konstantinos VIII:n tytär
Romanos III Argyros (Ῥωμανός Ἀργυρός, 968–1034, hallitsi 1028–1034), Zoen ensimmäinen aviomies
Mikael IV Paflagonialainen (Μιχαήλ Παφλαγών, 1010–1041, hallitsi 1034–1041), Zoen toinen aviomies
Mikael V Kalafates (Μιχαήλ Καλαφάτης, 1015–1042, hallitsi 1041–1042), Mikael IV:n veljenpoika, Zoen ottolapsi
Konstantinos IX Monomakhos (Κωνσταντῖνος Μονομάχος, 1000–1055, hallitsi 1042–1055), Zoen kolmas mies
Theodora Porfyrogenita (Θεοδώρα, 980–1056, hallitsi 1055–1056), Konstantinos VIII:n tytär
Mikael VI Stratiotikos (Μιχαήλ Στρατιωτικός, hallitsi 1056–1057), Theodoran valitsema seuraaja
Komnenosten dynastia

Isaak Komnenos syrjäytti Mikael VI:n ja perusti Komnenosten hallitsijasuvun. Isaak erosi kuitenkin virastaan, mutta Komnenoksen pääsivät valtaan uudelleen vuonna 1081.
Isaak I Komnenos (Ἰσαάκιος Κομνηνός, 1007–1060, hallitsi 1057–1059)
Dukasten dynastia

Mikael Pselloksen ansiosta uudeksi keisariksi nousi Konstantinos Dukas.
Konstantinos X Dukas (Κωνσταντῖνος Δούκας, 1006–1067, hallitsi 1059–1067)
Mikael VII Dukas (Μιχαήλ Δούκας Παραπινάκης, 1050–1090, hallitsi 1067–1078), Konstantinos X:n poika
Romanos IV Diogenes (Ῥωμανός Διογένης, 1032–1072, hallitsi 1067–1071), meni naimisiin Konstantinos X:n lesken kanssa
Nikeforos III Botaniates (Νικηφόρος Βοτανειάτης , 1001–1081, hallitsi 1078–1081), meni naimisiin Mikael VII:n vaimon kanssa
Nikeforos Bryennios (vastakeisari 1078)
Komnenosten dynastia

Aleksios I Komnenos (Ἀλέξιος Κομνηνός, 1057–1118, hallitsi 1081–1118), Isaak I:n veljenpoika
Johannes II Komnenos Kaunis (Ἰωάννης Κομνηνός ὁ Καλός, 1087–1143, hallitsi 1118–1143), Aleksioksen poika
Manuel I Komnenos (Μανουήλ Κομνηνός, 1118–1180, hallitsi 1143–1180), Johanneksen poika
Aleksios II Komnenos (Ἀλέξιος Κομνηνός, 1169–1183, hallitsi 1180–1183), Manuelin poika
Andronikos I Komnenos (Ἀνδρόνικος Κομνηνός, 1118–1185, hallitsi 1183–1185), Johannes II:n veljenpoika, meni naimisiin Aleksios I:n lesken kanssa
Angelosten dynastia

Isaak II Angelos (Ἰσαάκιος Ἄγγελος, 1156–1204, hallitsi 1185–1195), Aleksios I:n tyttären Theodoran pojanpoika.
Aleksios III Angelos (Ἀλέξιος Ἄγγελος, 1153–1211, hallitsi 1195–1203), Isaak II:n veli
Aleksios IV Angelos (Ἀλέξιος Ἄγγελος, 1182–1204, hallitsi 1203–1204), Isaak II:n poika
Isaak II Angelos (hallitsi 1203–1204)
Aleksios V Dukas Murzurflus (Ἀλέξιος Δούκας Μούρτζουφλος), 1140–1204, hallitsi 1204), Aleksios III:n vävy
Laskaristen dynastia

Maanpaossa Nikaiassa Latinalaisen keisarikunnan aikana.
Theodoros I Laskaris (Θεόδωρος Λάσκαρης, 1174–1222, hallitsi 1204–1222), Aleksios III:n vävy
Johannes III Dukas Vatatzes (Ἰωάννης Δούκας Βατάτζης, 1192–1254, hallitsi 1222–1254), Theodoros I:n vävy
Theodoros II Laskaris (Θεόδωρος Δούκας Λάσκαρης, 1221–1258, hallitsi 1254–1258), Johannes III:n poika
Johannes IV Laskaris (Ἰωάννης Δούκας Λάσκαρης, 1250–1305, hallitsi 1258–1261), Theodoros II:n poika
Palaiologosten dynastia

Mikael Palaiologos toimi aluksi nuoren Johannes IV:n holhoojana, mutta hänet kruunattiin kanssahallitsijaksi vuonna 1259.
Mikael VIII Palaiologos (Μιχαήλ Παλαιολόγος, 1224–1282, hallitsi 1259–1282)
Andronikos II Palaiologos Vanhempi (Ἀνδρόνικος Γέρος, 1258–1332, hallitsi 1282–1328), Mikael VIII:n poika
Andronikos III Palaiologos Nuorempi (1297–1341, hallitsi 1328–1341), Andronikos II:n poila
Johannes V Palaiologos (Ἰωάννης Παλαιολόγος, 1332–1391, hallitsi 1341–1376), Andronikos III:n poika
Johannes VI Kantakuzenos (Ἰωάννης Καντακουζηνός, 1295–1383, hallitsi 1347–1354), Johannes V:n appi
Andronikos IV Palaiologos (Ἀνδρόνικος Παλαιολόγος, 1348–1385, hallitsi 1376–1379), Johannes V:n poika
Johannes V Palaiologos (toiseen kertaan 1379–1391)
Johannes VII Palaiologos (Ἰωάννης Παλαιολόγος, 1370–1408, 1390), Andronikos IV:n poika
Manuel II Palaiologos (Μανουήλ Παλαιολόγος, 1350–1425, hallitsi 1391–1425), Johannes V:n poika
Johannes VII Palaiologos (toiseen kertaan, 1399–1402)
Johannes VIII Palaiologos (Ἰωάννης Παλαιολόγος, 1392–1448, hallitsi 1425–1448), Manuel II:n poika
Konstantinos XI Dragases (Κωνσταντίνος Δραγάσης, 1405–1453, hallitsi 1449–1453), Manuel II:n poika
Vuonna 1453 Mehmed II otti itselleen caesarin arvonimen, ja hänen seuraajansa jatkoivat tätä tapaa. Katso: Osmaanien valtakunta
Tuomas Palaiologos (Θωμάς Παλαιολόγος), Konstantinos XI:n nuorin veli. Nimellisesti Bysantin keisari 1453–1465.
Aiheesta muualla

Kuvia tai muita tiedostoja aiheesta Luettelo Bysantin keisareista Wikimedia Commonsissa
Konstantinus Suuri Hagia Sofian mosaiikissa.
Leo I:ä esittävä patsas.
Justinianus I Ravennassa sijaitsevassa mosaiikissa.
Justinianus II:n aikainen solidus-raha.
Leo III ja Konstantinos V
Basileios II
Romanos IV ja keisarinna Eudokia Makrembolitissa.
Aleksios I Komnenos
Kadmiumkloridi

| Kadmiumkloridi |
| --- | --- |


Tunnisteet
CAS-numero:  10108-64-2
PubChem CID:  24947 ja 24633
Ominaisuudet
Molekyylikaava:  CdCl2
Moolimassa:  183,71
Ulkomuoto:  Väritön tai valkoinen kiteinen aine
Sulamispiste:  568 °C
Kiehumispiste:  960 °C
Tiheys:  4,047 g/cm3
Liukoisuus veteen:  140 g/100 ml(20 °C)
Kadmiumkloridi (CdCl2) on kadmium- ja kloridi-ionien muodostama epäorgaaninen ioniyhdiste. Yhdistettä käytetään muun muassa muiden kadmiumyhdisteiden valmistukseen.
Ominaisuudet

Kadmiumkloridi on huoneenlämpötilassa valkoista tai väritöntä kiteistä ainetta. Yhdiste liukenee hyvin veteen ja lisäksi etanoliin ja asetoniin. Kidevedettömän kadmiumkloridin lisäksi siitä tunnetaan useita kidevedellisiä muotoja, esimerkiksi monohydraatti (CdCl2·H2O), dihydraatti (CdCl2·2H2O), hemipentahydraatti (CdCl2·2,5H2O), tetrahydraatti (CdCl2·4H2O) ja pentahydraatti (CdCl2·5H2O).
Kadmiumkloridin kiderakenne on kerroksittainen. Kadmiumkloridin kiderakenne on kuutiollinen tiivispakkaus ja kadmiumkationit sijaitsevat oktaedrisissä aukoissa kloridi-ionien muodostamien kerrosten välissä.
Valmistus ja käyttö

Kidevedetöntä kadmiumkloridia voidaan valmistaa sulan kadmiummetallin ja kloorin välisellä reaktiolla 600 °C:n lämpötilassa tai kuivan vetykloridikaasun ja kadmiummetallin välisellä reaktiolla. Muita tapoja valmistaa yhdistettä ovat kadmiumoksidin, kadmiumhydroksidin tai kadmiumkarbonaatin liuotus laimeaan suolahappoon ja veden haihduttaminen pois.
Kadmiumkloridin liuoksia käytetään metallien sähkökemialliseen päällystämiseen. Muita käyttökohteita ovat kadmiumia sisältävien väriaineiden valmistus, apuaineena valokuvauksessa ja laboratorioreagenssina, voiteluaineena, erikoispeilien valmistukseen ja muiden kadmiumyhdisteiden tuotantoon. Kadmiumkloridin käyttö sovelluksissa on vähentynyt.
Turvallisuus

Kadmiumkloridi ärsyttää hengitysteitä aiheuttaen yskää ja hengenahdistusta. Se ärsyttää myös ihoa ja silmiä aiheuttaen punoitusta ja kirvelyä. Kadmiumkloridin on todettu olevan karsinogeeninen yhdiste.
Kadmiumoksidi

| Kadmiumoksidi |
| --- | --- |


Tunnisteet
CAS-numero:  1306-19-0
PubChem CID:  14782
Ominaisuudet
Molekyylikaava:  CdO
Moolimassa:  128,41
Ulkomuoto:  Kellanruskea kiteinen aine
Sulamispiste:  900–1 000 °C (amorfinen, hajoaa)
Kiehumispiste:  1 540 °C (sublimoituu)
Tiheys:  6,95 g/cm3 (amorfinen)  8,15 g/cm3 (kiteinen)
Liukoisuus veteen:  Ei liukene veteen
Kadmiumoksidi (CdO) on epäorgaaninen yhdiste ja kadmiumin oksidi. Yhdistettä voidaan käyttää muiden kadmiumyhdisteiden valmistuksessa, lasitteiden valmistukseen, metallurgiassa ja orgaanisessa kemiassa katalyyttinä. Luonnossa kadmiumoksidia esiintyy monteponiittimineraalina.
Ominaisuudet

Huoneenlämpötilassa kadmiumoksidi on tyypillisesti ruskeaa kiinteää ainetta, jonka värisävy voi vaihdella valmistustavasta riippuen amorfisen yhdisteen vihertävästä, keltaiseen tai punaiseen ja aina täysin kiteiseen mustaan kadmiumoksidiin. Väriin vaikuttavat myös kidehilan virheet. Puhtaan kadmiumoksidin kiderakenne muistuttaa natriumkloridin rakennetta. Kadmiumoksidi ei liukene veteen eikä emäsliuoksiin, mutta liukenee helposti happoihin. Se on siis luonteeltaan emäksinen oksidi. Kadmium muodostaa kompleksi-ioneja syanidi-ionin kanssa ja tämän vuoksi kadmiumoksidi liukenee myös syanidiliuoksiin. Kuumennettaessa yhdistettä se sublimoituu lämpötilavälillä 700–1 540 °C. Kadmiumoksidi voidaan pelkistää metalliseksi kadmiumiksi 600 °C:n lämpötilassa vedyn, hiilen tai hiilimonoksidin avulla. Kadmiumoksidi on puolijohde.
Valmistus ja käyttö

Kadmiumoksidia voidaan valmistaa johtamalla kuumaa ilmaa sulaan ja höyrystettyyn kadmiumiin. Muodostunut oksidi kuumennetaan tämän jälkeen 550 °C lämpötilaan, jotta varmistetaan tasalaatuisen tuotteen muodostuminen. Yhdistettä voidaan valmistaa myös kuumentamalla kadmiumhydroksidia, -karbonaattia, -nitraattia tai -sulfaattia. Näin saadaan usein hienojakoista ja aktiivista kadmiumoksidia.
Kadmiumoksidia käytetään hopean kanssa vaativiin elektroniikan juotoksiin, depolarisaattorina hopeaoksidi-sinkkiparistoissa, epäorgaanisten ja orgaanisten kadmiumyhdisteiden valmistukseen, lasitteiden, emalien ja loisteaineiden valmistukseen, PVC:tä ja muita muoveja stabiloivana ja niiden palamista estävänä kemikaalina, syanidiliuoksena metallien elektrolyyttiseen päällystämiseen ja orgaanisessa kemiassa katalyyttinä hapetus- ja pelkistysreaktioissa, polymeroinneissa ja dehydrogenoinneissa. Lisäksi yhdistettä voidaan käyttää sikojen loisten häätämiseen.
Myrkyllisyys

Kadmiumoksidi ärsyttää silmiä ja hengitysteitä. Pölyn hengittäminen aiheuttaa yskimistä ja hengityksen vaikeutumista. Nieleminen voi aiheuttaa huonovointisuutta ja vatsakipuja. Kadmiumoksidin on todettu olevan karsinogeeninen yhdiste.
Kaikki isäni hotellit

| Kaikki isäni hotellit> The Hotel New Hampshire |
| --- | --- |

Ohjaaja:  Tony Richardson
Käsikirjoittaja:  Tony Richardson
Perustuu:  John Irvingin romaaniin
Tuottaja:  Neil Hartley
Säveltäjä:  Jacques Offenbach
Kuvaaja:  David Watkin
Leikkaaja:  Robert K. Lambert
Pääosat:   Nastassja Kinski  Jodie Foster  Rob Lowe  Beau Bridges  Seth Green 
Valmistustiedot
Valmistusmaa:  Yhdysvallat, Kanada, Iso-Britannia
Tuotantoyhtiö:  Woodfall Film Productions
Levittäjä:  Orion Pictures Netflix
Ensi-ilta:  1984
Kesto:  109 min
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Kaikki isäni hotellit (The Hotel New Hampshire) on Tony Richardsonin käsikirjoittama ja ohjaama draamakomediaelokuva vuodelta 1984. Se perustuu John Irvingin samannimiseen romaaniin ja kertoo isän hotellibisnesten perässä Yhdysvaltojen Mainesta Itävallan Wieniin muuttavasta perheestä. Pääosia näyttelevät Beau Bridges, Lisa Banes, Nastassja Kinski, Jodie Foster, Rob Lowe ja Seth Green.
Helsingin Sanomien Mikael Fränti kirjoitti elokuvan tv-esityksen alla 1991 sen olevan hämmentävä ja kysymyksiä herättävä, sillä käsikirjoittaja-ohjaaja Richardson on hänestä käsitellyt Irvingin hullua ja vakavaa, rönsyilevää ja monimerkityksellistä tarinaa arkailevasti. Näyttelijätyökään ei häntä vakuuta: ”Beau Bridges on ajoittain hieman kalpea isänä, hotellikapitalisti Win Berrynä, eikä Lisa Banes saa riittävästi ’lihaa ja verta’ oikeamieliseen Mary Berryyn, Irvingin äitiyden ilmentymään. Nastassja Kinski näyttää pörröisen herttaiselta wieniläisten jaksojen Susie-karhuna.” Video-oppaassa vuodelta 1994 Asko Alanen piti elokuvasovitusta mielikuvituksettomana yritelmänä, jonka kiinnostavin roolihahmo on täytetty koira. Hän antoi elokuvalle kaksi tähteä viidestä.
Kagura

Iwami-kagura, Ebisua esittävä tanssija
Ise daikagura Kuwanan kaupungissa
Kagura (jap. 神楽) on šintolaisuudessa rituaalitanssi, joka esitetään pyhäkön kamille tehtävän uhrauksen yhteydessä. Kagura-seremonia järjestetään tyypillisesti vuosittain. Kagura on tarkoitettu pyhäkössä palvottavan kamin, ei tanssia seuraavan yleisön katsottavaksi, joten se esitetään selkä katsojiin päin. Seremonian yhteydessä kami kutsutaan (kanjō) sille pyhitetylle alueelle esityksen katsomista varten.
Valtaosa kagura-tansseista on kehittynyt Japanin keskiajalla. Yksi tunnetuimmista tansseista lienee japanilaisessa mytologiassa kerrottu tanssi, jolla auringon kami Amaterasu houkuteltiin ulos luolasta. Kagura-tanssit voidaan jakaa kahteen tyyppiin: mikagura (御神楽) tarkoittaa keisarillisessa hovissa esitettyjä tansseja, satokagura (里神楽) hovin ulkopuolella tavallisen kansan keskuudessa esitettyä kaguraa. Jälkimmäinen jaetaan edelleen neljään laajaan kategoriaan, jotka ovat miko-papittarien esittämä kagura, shishi-kagura eli leijonakagura, Ise-ryū kagura ja Izumo-ryū kagura. Japanin eri alueilla on monenlaisia toisistaan poikkeavia kagura-perinteitä. Ennen Meiji-restauraatiota tansseja esittivät lähinnä šintolainen papisto ja shugendōn munkit, mutta sittemmin ne ovat levinneet myös tavallisen kansan keskuuteen.
Aiheesta muualla

Kuvia tai muita tiedostoja aiheesta kagura Wikimedia Commonsissa
Kaede (1944)

| Kaede / 楓 |
| --- | --- |


Aluksen vaiheet
Rakentaja:  Yokosukan laivastoarsenaali
Kölinlasku:  4. maaliskuuta 1944
Laskettu vesille:  25. heinäkuuta 1944
Palveluskäyttöön:  30. lokakuuta 1944
Poistui palveluskäytöstä:  5. lokakuuta 1945
Loppuvaihe:  Taiwanille 6. heinäkuuta 1947 romutettu 1962-1963
Tekniset tiedot
Uppouma:  1 260 t (normaali) 1 530 t (kuormattu)
Pituus:  92,5 m (vesiraja) 100,0 m (kokonaispituus)
Leveys:  9,35 m
Syväys:  3,30 m
Koneteho:  19 000 shp
Nopeus:  27,8 solmua
Miehistöä:  211
Aseistus
Aseistus:  3 × 127 mm/40 type 89 24 × 25 mm ilmatorjuntatykkiä 4 × 610 mm torpedoputkea 36 × type 2 syvyyspommia
Kaede (jap. 楓) oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.
Valmistus

Alus tilattiin vuoden 1944 hankinnoissa Yokosukan laivastontelakalta, missä köli laskettiin 4. maaliskuuta 1944. Se laskettiin vesille 25. heinäkuuta ja otettiin palvelukseen kolme kuukautta myöhemmin 30. lokakuuta.
Palvelus

Alus poistettiin alusluettelosta 5. lokakuuta 1945. Se siirrettiin 1. joulukuuta kuljettamaan sotilaita takaisin Japaniin. Alus luovutettiin 6. heinäkuuta 1947 sotakorvauksena Taiwanille, joka liitti sen laivastoonsa nimellä Hengyang. Alus romutettiin 1962-1963.
Jaakko Kailajärvi

Jaakko Kailajärvi
Jaakko Rafael Kailajärvi (s. 1. heinäkuuta 1941 Tampere) on suomalainen entinen painonnostaja.
Kailajärvi oli ensimmäinen suomalainen painonnostaja, joka teki maailmanennätyksen. Hän nosti 1. heinäkuuta 1962 tempauksessa 143,5 kg ja paransi 82,5 kg:n sarjan maailmanennätystä 1,0 kilogrammalla. Myöhemmin saman vuoden syksyllä hän paransi ennätystä 146,5 kilogrammaan. Kailajärvi osallistui uransa aikana neljiin olympiakisoihin, mutta olympiamitaleita hän ei saavuttanut. Sijoitukset olivat Tokiossa 1964 yhdeksäs (82,5 kg:n sarja), Méxicossa 1968 viides (90 kg:n sarja) ja Münchenissä 1972 kahdeksas (90 kg:n sarja). Montréalissa 1976 hän jätti urakkansa kesken. MM-kisoissa hän voitti 90 kg:n painoluokassa tempauksen hopeaa Münchenin olympialaisten yhteydessä 1972 ja pronssia Manilassa 1974.
EM-kisoissa Kailajärvi voitti 90 kg:n sarjassa tempauksen Euroopan mestaruuden vuonna 1968. Lisäksi hän voitti vuonna 1962 yhteistuloksen pronssia sekä 1972 tempauksen hopeaa ja työnnön pronssia. Pohjoismaiden mestaruuksia hän voitti neljä vuosina 1962–1975 ja Suomen mestaruuksia yhdeksän vuosina 1960–1976. Hän teki uransa aikana yhteensä 27 SE-tulosta.
Tampereen Kisaveikkoja ja Tampereen Pyrintöä urallaan edustanut Kailajärvi on toiminut Suomen Painonnostoliiton päävalmentajana vuosina 1976–1992 sekä johtokunnan jäsenenä toistakymmentä vuotta. Hänen veljistään Jouni ja Jorma Kailajärvi ovat myös menestyneet painonnostajina. Pro Urheilu-palkinnon Kailajärvi sai vuonna 2009.
Nykyään Kailajärvi on jääkiekkojoukkue Tapparan fysiikka- ja voimavalmentaja. Hän on toiminut tehtävässä yli 20 vuotta, 1990-luvulta lähtien.
Kaappaus merellä

| Kaappaus merellä> Under Siege |
| --- | --- |

Ohjaaja:  Andrew Davis
Käsikirjoittaja:  J. F. Lawton
Tuottaja:  Arnon Milchan Steven Reuther Steven Seagal Joel Chernoff
Säveltäjä:  Gary Chang
Kuvaaja:  Frank Tidy
Leikkaaja:  Don Brochu Robert A. Ferretti Dov Hoenig Dennis Virkler
Pääosat:  Steven Seagal Tommy Lee Jones Gary Busey Erika Eleniak
Valmistustiedot
Valmistusmaa:   Yhdysvallat
Tuotantoyhtiö:  Warner Brothers
Levittäjä:  InterCom Netflix Disney+
Ensi-ilta:   9. lokakuuta 1992    5. helmikuuta 1993
Kesto:  103 min
Alkuperäiskieli:  englanti
Budjetti:  35 000 000 USD
Tuotto:  156 563 139 USD
Seuraaja:  Kaappaus raiteilla
Aiheesta muualla
IMDb 
Elonet
AllMovie
Infobox OKNimi-testi OK: 
Kaappaus merellä (Under Siege) on vuonna 1992 ensi-iltansa saanut yhdysvaltalainen Die Hard -tyyppinen toimintaelokuva. Elokuvan ohjasi Andrew Davis ja pääosassa on Steven Seagal. Elokuva on Seagalin elokuvista taloudellisesti menestynein, se tuotti noin 157 miljoonaa dollaria. Kaappaus merellä oli myös ehdolla kahden Oscar-palkinnon saajaksi paras äänitehoste- ja paras äänitys -kategorioissa.
Juoni

Sotalaiva USS Missouri lähtee jäähyväismatkalleen. Pian laivan kaappaa terroristiryhmä, jota johtavat rikollisiksi ryhtyneet entinen CIA:n agentti William Stranix (Tommy Lee Jones) ja Missourin upseeri komentaja Krill (Gary Busey). Miehistön ainoa toivo on laivan kokki ja entinen Navy SEAL Casey Ryback, joka ryhtyy pelastamaan laivaa.
Näyttelijät

| 0 | 1 | 2 |
| --- | --- | --- |
|  Steven Seagal  | … |  Casey Ryback   |
|  Tommy Lee Jones  | … |  William Stranix   |
|  Gary Busey  | … |  komentaja Krill   |
|  Erika Eleniak  | … |  Jordan Tate   |
|  Colm Meaney  | … |  Doumer   |
|  Patrick O'Neal  | … |  kapteeni Adams   |
|  Andy Romano  | … |  amiraali Bates   |
|  Nick Mancuso  | … |  Tom Breaker   |
|  Damian Chapa  | … |  Tackman   |
|  Troy Evans  | … |  Granger   |
|  David McKnight  | … |  Flicker   |
|  Lee Hinton  | … |  Cue Ball   |
|  Glenn Morshower  | … |  Taylor   |
|  Leo Alexander  | … |  luutnantti Smart   |
|  John Rottger  | … |  komentaja Green   |
Palkinnot > Voitetut

Golden Reel
1993 Parhaat äänitehosteet
Palkinnot > Ehdokkuudet

Oscar
1993 Parhaat äänitehosteet John Leveque ja Bruce Stambler
1993 Paras äänitys Donald O. Mitchell, Frank A. Montaño, Rick Hart ja Scott D. Smith
MTV Movie Awards
1993 Paras toimintakohtaus (helikopterin tuhoaminen)
Arvostelut

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Allrovi: 3.5/5
DVD-Opas: 3/5
Rotten Tomatoes: 6.2/10
Telvis.fi: 3/5
Video-opas: 4/5
Aiheesta muualla

Leffatykin arvostelu elokuvasta (Arkistoitu – Internet Archive)
Väinö Kainula

Väinö Olavi Kainula (5. joulukuuta 1918 Kuortane – 21. lokakuuta 1942 Paimio) oli suomalainen keskimatkojen juoksija.
V.Kainula
Väinö Kainulan lyhyen uran parhaaksi kaudeksi jäi 1939, jolloin hän juoksi 800 metrin SM-hopeaa ja oli samalla matkalla B-maaottelussa Suomen edustaja Ruotsia vastaan. Kalevan kisoissa Kainula hävisi talvisodassa kaatuneelle Tauno Peussalle, mutta edeltävässä maaottelussa järjestys oli ollut päinvastainen. Vuoden 1939 aikana hän teki 800 metrin ennätyksensä 1.54,7, joka oli peräti 5,1 sekuntia parempi kuin edeltävän vuoden tulos. Talvisodan jälkeisen kesän Kalevan kisoissa hän oli 800 metrillä neljäs.
Jatkosodan aikana Kainula haavoittui Inkerinmaan Valkeasaaressa astuessaan tammikuussa 1942 miinaan, joka silpoi hänen jalkansa. Kainula siirrettiin Ruotsiin, jossa hänen vasen jalkansa amputoitiin polven alapuolelta. Paluumatkalla Suomeen hän sai vatsatuberkuulosin, johon hän kuoli lokakuussa 1942.
Seuratasolla Kainula edusti Kuortaneen Kuntoa.
Kah’ovka

| Kah’ovka (Каховка) |
| --- | --- |
 lippu:  vaakuna
 Kah’ovka
 Koordinaatit: 46.8124°N, 33.4862°E 
Valtio:   Ukraina
Alue:  Hersonin alue
Piiri:  Kah’ovkan piiri
Perustettu:  1791
Pinta-ala  ():  
 – Kokonaispinta-ala:  15,9 km²
Väkiluku (2021):  35 400
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kah’ovka (ukr. Каховка; ven. Каховка) on kaupunki Hersonin alueella Ukrainan eteläosassa. Kaupunki sijaitsee Kah’ovkan piirissä (219 783 as., 2021) ja oli aiemmin sen keskus. Kah’ovkan asukasluvuksi arvioitiin 35 400 (2021). Nykyään piirin hallinnollinen keskus on Kah’ovkaa suuremmaksi kasvanut Nova Kah’ovka.
Kah’ovka on jokisatamakaupunki ja sijaitsee Dnepriin padotun Kah’ovkan tekojärven vasemmalla eli eteläisellä rannalla. Kaupungista on 90 kilometriä joen alajuoksulla lännessä sijaitsevaan aluekeskus H’ersoniin. Dneprin toiseksi suurin vesivoimala, Kah’ovkan vesivoimalaitos, rakennettiin 1950-56. Vuodesta 1957 kaupungissa on ollut historiallinen museo.
Kah'ovkan pato murtui 6. kesäkuuta 2023. Ukrainalaiset syyttivät venäläisiä padon räjäyttämisestä, kun taas venäläiset väittivät padon tuhoutuneen tykistöiskussa.
Aiheesta muualla

Kuvia tai muita tiedostoja aiheesta Kah’ovka Wikimedia Commonsissa
Hersonin alue
Piirit:Beryslav | Henitšesk | Herson | Kah’ovka | Skadovsk


Kaupungit (keskus lihavoitu): Beryslav | H’erson | Henitšesk | Hola Prystan | Kah’ovka | Nova Kah’ovka | Olešky | Tavrijsk | Skadovsk


Taajamat: Antonivka | Arh’anhelske | Askanija-Nova | Bila Krynytsja | Bilozerka | Brylivka | Dniprjany | Hornostajivka | Ivanivka | Kalantšak | Kalynivske | Karjerne | Komyšany | Kozatske | Lazurne | Ljubymivka | Myrne | Naddniprjanske | Nova Majatška | Novooleksijivka | Novotrojitske | Novovorontsovka | Nyžni Sirohozy | Rykove | Syvaske | Tšaplynka | Velyka Lepetyh’a | Velyka Oleksandrivka | Verh’ni Rohatšyk | Vysokopillja | Zelenivka
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Israel  Yhdysvallat  Latvia  Tšekki 
Muut:  Encyclopedia of Modern Ukraine  Internet Encyclopedia of Ukraine